21 és 18 éves fiú foszotta ki a mosonszolnoki vasútállomást
Vaskályhát, locsolótömlõ tartó kocsit és húsz méter tömlõt loptak el.
Mindent vittek, amit tudtak
A rendõrség tájkoztatójából kiderült: a bûncselekmény elkövetése után 48 órával a mosonmagyaróvári rendõrök elfogták a mosonszolnoki vasútállomást „kifosztó" 21 éves helyi fiút. 18 éves, levéli illetékességû társa is még aznap rendõrkézre került.
A két fiatal az éjszakai órákat kihasználva, az ajtót kifeszítve jutott be a vasútállomás épületének mosdójába az elmúlt napokban. Vaskályhát, locsolótömlõ tartó kocsit és húsz méter tömlõt tulajdonítottak el. A kapcsolókertbõl 15 méter szigetelt, sodrott rézkábelt vittek magukkal úgy, hogy azokat a földelõ rúdról levágták.
A házkutatás során a rendõrök a vaskályhát megtalálták, a többi lopott tárgyat az elkövetõk idõközben már értékesítették.
Lopás megalapozott gyanúja miatt folytatja velük szemben a nyomozást a Mosonmagyaróvári Rendõrkapitányság.
A 18 éves levéli társtettest, elõzetes letartóztatásba helyezte a Mosonmagyaróvári Járásbíróság. A mosonszolnoki bûncselekmény mellett több színesfém lopás is írható számlájára.
Múlt év nyarán egy levéli családi ház melléképületébe ment be úgy, hogy annak falát kibontotta. Alumínium csöveket és öntvényeket vitt el.
December közepén Mosonmagyaróváron, egy mûemlék házról három méter hosszú ereszcsatornát tépett le és lopott el. Még ugyancsak ebben a hónapban és idén januárban is több, Mosonmagyaróvár környéki templomról lopta el az ereszcsatornákat és lefolyócsöveket.
A 18 éves fiatal a színesfémeket minden esetben értékesítette.
rendõrség mosonmagyaróvári hírek Mosonszolnok lopás